sawijining dhukuh Prusia Kuna sing diarani Tvanksta (utawa uga Tvangste, Tvangeste) sing diadegaké cedhak papané Kaliningrad modhèrn. Dhukuh iki banjur dibedhah lan dicaplok nalika Panaklukan Prusia déning Ordo Teutonik. Sabanjuré ing papané dhukuh iki diadegaké kutha anyar ing taun 1254 sing diarani Königsberg ("Gunung Raja") déning Ordo Teutonik. Jeneng kutha iki kanggo mulèni Raja Ottakar II saka Bohemia sing mbéyani pambangunan bèntèng ing kono [1] Ing wektu suwé, para Ksatriya Teutonik naklukaké wong-wong pribumi sing kagolong wong Prusia Kuna Baltik. Prekara iki nandhani purwané pamusnahan budaya Baltik pagan lan kolonisasi Jerman ing tlatah iki. Wong-wong Prusia Kuna sing turah wusanané dadi wong Jerman. Senadyan mengkono, basa Prusia Kuna ora punah nganti abad kaping 18.